CELEX: E2009P0005
Language: mt
Date: 2009-04-30 00:00:00
Title: Azzjoni mressqa fit- 30 ta' April 2009 mill-Awtorità ta' Sorveljanza tal-EFTA kontra l-Iżlanda (Kawża E-5/09)

2.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 150/12
            
         Azzjoni mressqa fit-30 ta' April 2009 mill-Awtorità ta' Sorveljanza tal-EFTA kontra l-Iżlanda
   (Kawża E-5/09)
   2009/C 150/13
   Ittieħdet azzjoni fil-Qorti tal-EFTA kontra l-Iżlanda fit-30 ta' April 2009 mill-Awtorità ta' Sorveljanza tal-EFTA, irrappreżentata minn Bjørnar Alterskjær u Ólafur Jóhannes Einarsson, li qegħdin jaġixxu ta' Aġenti tal-Awtorità ta' Sorveljanza tal-EFTA, 35, Rue Belliard, B-1040 Brussels.
   L-Awtorità ta’ Sorveljanza tal-EFTA talbet lill-Qorti tal-EFTA tiddikjara li:
   
               1.
            
            
               Billi naqset li tadotta, jew tinnotifika lill-Awtorità, bil-miżuri neċessarji biex timplimenta l-Att imsemmi, fost l-oħrajn, f'punt 7b tal-Anness IX tal-Ftehim dwar iż-Żona Ekonomika Ewropea (Id-Direttiva 2005/68/KE tal-Parlament Ewropew u tal-Kunsill tas-16 ta’ Novembru 2005 dwar ir-riassigurazzjoni u li temenda d-Direttivi tal-Kunsill 73/239/KEE, 92/49/KEE kif ukoll id-Direttivi 98/78/KE u 2002/83/KE), kif adattat għall-Ftehim taż-ZEE minn Protokoll 1 tiegħu, fiż-żmien preskritt, ir-Repubblika tal-Iżlanda naqset milli twettaq l-obbligi tagħha skont l-Artikolu 64(1) tal-Att u skont l-Artikolu 7 taż-ŻEE.
               kif ukoll
            
         
               2.
            
            
               Tordna lir-Repubblika tal-Iżlanda tħallas l-ispejjeż ta’ dawn il-proċedimenti
            
         
      Sfond legali u fattwali u eċċezzjonijiet miġjuba bħala sostenn:
   
   
               —
            
            
               Il-każ preżenti jikkonċerna n-nuqqas ta’ implimentazzjoni ta’ direttiva dwar ir-riassigurazzjoni.
            
         
               —
            
            
               L-Awtorità ta’ Sorveljanza tal-EFTA ssostni li l-Gvern tal-Iżlanda ma pprovda l-ebda indikazzjoni li d-direttiva ġiet implimentata fil-liġi Iżlandiża.
            
         
               —
            
            
               L-Awtorità ta’ Sorveljanza tal-EFTA ssostni li l-Gvern tal-Iżlanda ma kkontestax il-fatt li ma implimentax id-direttiva.